CELEX: 62016TN0207
Language: sk
Date: 2016-05-04 00:00:00
Title: Vec T-207/16: Žaloba podaná 4. mája 2016 – Aristoteleio Panepistimio Thessalonikis/Európska komisia

11.7.2016   
            
            
               SK
            
            
               Úradný vestník Európskej únie
            
            
               C 251/36
            
         Žaloba podaná 4. mája 2016 – Aristoteleio Panepistimio Thessalonikis/Európska komisia
   (Vec T-207/16)
   (2016/C 251/42)
   Jazyk konania: gréčtina
   
      Účastníci konania
   
   
      Žalobca: Aristoteleio Panepistimio Thessalonikis (Solún, Grécko) (v zastúpení: B. Christianòs, dikigoros)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil rozhodnutie o vylúčení, ktoré bolo v súvislosti s ním prijaté,
            
         
               —
            
            
               zrušil rozhodnutie o zápise a aktivácii v rámci systému včasného varovania a/alebo v rámci systému včasného odhaľovania rizika a vylúčenia, ktoré bolo v súvislosti s ním prijaté,
            
         
               —
            
            
               zaviazal žalovanú na náhradu trov konania.
            
         
      Dôvody a hlavné tvrdenia
   
   Touto žalobou žalobca navrhuje zrušenie po prvé rozhodnutia príslušného povoľujúceho úradníka a/alebo verejného obstarávateľa v súvislosti s jeho vylúčením a po druhé rozhodnutia príslušného povoľujúceho úradníka a/alebo verejného obstarávateľa, ktorým sa buď navrhuje, aby Komisia zapísala a aktivovala varovanie o vylúčení, ktoré sa ho týka, v systéme včasného varovania (EWS) a/alebo v systéme včasného odhaľovania rizika a vylúčenia (EDES), ktoré táto inštitúcia spravuje, alebo sa k takému zápisu a aktivácii pristupuje.
   Žalobca tvrdí, že napadnuté akty musia byť zrušené z nasledujúcich dôvodov:
   
               1.
            
            
               po prvé z dôvodu porušenia podstatných formálnych náležitostí;
            
         
               2.
            
            
               po druhé z dôvodu porušenia ustanovení rozhodnutia 2014/792/EÚ (1) o systéme EWS a nariadenia č. 2015/1929 (2) o systéme EDES, práva byť vypočutý a zásady proporcionality;
            
         
               3.
            
            
               po tretie z dôvodu porušenia všeobecných zásad riadnej správy vecí verejných a transparentnosti.
            
         
      (1)  Rozhodnutie Komisie z 13. novembra 2014 o systéme včasného varovania, ktorý majú požívať povoľujúci úradníci Komisie a výkonné agentúry (Ú. v. EÚ L 329, 2014, s. 68)
   
      (2)  Nariadenie Európskeho parlamentu a Rady (EÚ, Euratom) 2015/1929 z 28. októbra 2015, ktorým sa mení nariadenie (EÚ, Euratom) č. 966/2012 o rozpočtových pravidlách, ktoré sa vzťahujú na všeobecný rozpočet Únie (Ú. v. EÚ L 286, 2015, s. 1)